kardosdrur/scandi-wiki huggingface dataset:
Sino-tibetanske sprog

Den Sino-tibetanske sprogfamilie er en af verdens største.

Den indeholder to store grene:

 Kinesiske sprog, deriblandt mandarin og flere andre sprog som er konventionelt betegnet "dialekter";
 Tibeto-burmansk, deriblandt tibetansk og burmesisk.
Austro-tai sprog

Austro-tai er en teoretisk sammenslutning af to sprogfamilier:

 Austronesisk
 Tai-kadai

Hypotesen blev først luftet af Paul Benedict i 1930erne. Sprogforsker Roger Blanch har for nylig udvidet hypotesen ved at foreslå, at øen Taiwan var sproggruppens oprindelige centrum: De proto-austronesiske folkeslag udbredte sig sydpå over det malajiske arkipelag og de proto-tai-kadai folkeslag vestpå over Syd-Kina og derefter ind i Sydøstasien. (Det er almindelig anerkendt, at Taiwan var proto-austronesiernes udgangspunkt.)

Referencer 

Omstridte sprogfamilier
Uralske sprog

Den uralske sprogfamile består af omkring 30 beslægtede sprog, som tales af knapt 25 millioner mennesker, hovedsageligt Øst- og Nordeuropa samt det nordvestlige Asien. De mest udbredte sprog i denne familie tilhører den finsk-ugriske undergruppe; hertil hører bl.a. finsk, estisk, ungarsk og samisk. Derudover indgår den samojediske sproggruppe blandt de uralske sprog.

Den uralske sprogfamilie består af en spredt kæde af sprog som strækker sig fra Østersøens kyst til Jenisejfloden og Tajmyrhalvøen i Sibirien, samt en udløber i Centraleuropa (ungarsk).
 
Typologisk er der stor variation inden for uralske sprog, men visse egenskaber er fremherskende: en rig agglutinerende morfologi, og i særdeleshed et righoldigt kasussystem med op til 20 kasus, negation sker ved hjælp af et bøjet hjælpeverbum, desuden er vokalharmoni udbredt.

Betegnelsen uralske sprog er blevet anvendt siden begyndelsen af 1800-tallet, da flertallet af disse sprog tales i nærheden af Uralbjergene, i grænseområderne mellem Asien og Europa. Oprindelsesområdet, dvs. det protouralske samfund, befandt sig sandsynligvis i det centrale eller sydlige Uralområde. Dette formodede urhjem var bestemmende for sprogfamiliens navn. Processen, der medførte at de enkelte uralske grupper blev udskilt og indvandrede til sine senere bosættelsesområder, begyndte for mindst 6000 år siden. I dag bor størstedelen af sprogbrugerne i områder vest for Ural.

Videnskaben om de uralske sprog og den kultur den hænger sammen med kaldes uralistik.

Eksterne henvisninger 

 Ernst Kausen: "Die uralische Sprachfamilie" (DOC), hentet 31. august 2014, 
 Ernst Kausen: "Uralische Wortgleichungen" (DOC), hentet 31. august 2014,
Galați

Galaţi (rumænsk udtale: [ɡaˈlatsʲ]  er en rumænsk havneby ved Donau-floden og er hovedby i distriktet Galaţi. Byen har  indbyggere. Den ligger i den historiske region Vestmoldavien, i det østlige Rumænien.  Den har været den eneste havn i det meste af Moldaviens eksistens. Den er  den 8. mest befolkede by i Rumænien. Galați er et økonomisk centrum baseret omkring Galați havn, skibsværft og Rumæniens største stålværk, Galați stålværk.

Kildeangivelser 

Byer i Rumænien
Byer ved Donau
Byer i distriktet Galaţi
Ploiești

Ploiești, tidligere stavet Ploești, er distriktshovedsæde for distriktet Prahova i Rumænien, og har  indbyggere, og er  niende mest folkerige i landet. Den er en del af den historiske region Muntenien og ligger 56 km nord for Bukarest.

Området i Ploiești er omkring 60 km², og det grænser op til kommunen  Blejoi i nord, Bărcănești og Brazi-kommunerne i syd, Târgșoru Vechi-kommunen i vest og Bucov og Berceni-kommunerne i øst. 

Den er centrum for landets vigtige olieindustri og blev bombarderet under 2. verdenskrig.

Historie
Byen voksede fra det 17. århundrede på en ejendom, som Michael den Modige købte af de lokale godsejere, og den overtog gradvist pladsen for de nærliggende valakiske markeder i Târgșor, Gherghița og Bucov. Udviklingen blev fremskyndet af den kraftige industrialisering, idet verdens første olieraffinaderi blev åbnet i 1856-1857. Efter den massive udnyttelse af olieforekomsterne i området fik Ploiești tilnavnet "Hovedstaden for det sorte guld". I dag er byens økonomiske aktivitet stadig baseret på olieforarbejdning, idet byen har tre store raffinaderier og andre industrier med tilknytning til denne branche.

Ploiești er også et vigtigt transportknudepunkt, der forbinder hovedstaden med regionerne Transsylvanien og Moldavien. Byen har direkte adgang til Prahova-dalen, et af de vigtigste alpine turistområder i Rumænien.

Kilder og henvisninger
 

Byer i Rumænien
Byer i distriktet Prahova
Illyrien

Illyrien var i antikken et område, der nu omfatter hele Bosnien-Herzegovina og Montenegro, noget af Albanien, Serbien, Kosovo, Nordmakedonien, Kroatien og Slovenien. Romerne erobrede det og gjorde det til en romersk provins Illyricum i 168 f.Kr..

 
Byer og territorier i Romerriget
Cayenne

Cayenne er Fransk Guyanas hovedstad. Byen er beliggende på en tidligere ø ved floden Cayennes udløb i Atlanterhavet. Byens motto er "fert aurum industria", som betyder "arbejde bringer rigdom".

Ved folketællingen i 2015 havde metroregionen 131.922 indbyggere, hvoraf 57.614 boede inden for bygrænsen.

Historie 
Da spanske opdagelsesrejsende koloniserede Sydamerika, forbigik man området, idet man mente, at området var for varmt og svært at gøre krav på og inddæmme. Området var derfor ikke koloniseret før i 1604, da en fransk koloni blev grundlagt. Den første bebyggelse blev kort efter grundlæggelsen ødelagt af portugisere. Franske kolonister vendte tilbage til området i 1634, men blev af områdets oprindelige folk tvunget til at rejse.

I 1664 lykkedes det imidlertid Frankrig at etablere en permanent koloni ved Cayenne. Over det næste årti skiftede kolonien dog hænder mellem Frankrig, Holland og England, for til sidst at forblive fransk.

I 1809 blev byen erobret af engelsk-portugisiske styrker, og byen blev herefter administreret fra Brasilien indtil 1914. Cayenne kom atter under fransk kontrol i 1814, og var mellem 1854 til 1938 brugt som fransk oversøisk straffekoloni.

Eksterne henvisninger 

 
Byer i Fransk Guyana
Frankrigs præfekturer
Vietnamesisk (sprog)

Vietnamesisk er det officielle sprog i staten Vietnam i Sydøstasien.

I modsætning til de andre austroasiatiske sprog er vietnamesisk et tonesprog (ligesom kinesisk). Oprindeligt var det skrevet med kinesiske skrifttegn, men i nyere tid er man gået over til at skrive med latinske bogstaver. Den franske jesuiterpater Alexandre de Rhodes udviklede i midten af 1600-tallet det skriftsystem, som i dag anvendes for at skrive vietnamesisk med latinske bogstaver, kaldet Quốc ngữ. 

Vietnamesisk indeholder mange kinesiske låneord. Disse er særligt fremherskende i formelt sprog.

Eksterne henvisninger
Harold Macmillan

Maurice Harold Macmillan, 1. jarl af Stockton (født 10. februar 1894, død 29. december 1986) var britisk politiker (det konservative parti) og premierminister i Storbritannien i 1957-1963.

Referencer

Eksterne henvisninger 

 Harold Macmillan på Biographybase.com

Britiske konservative partiledere
Premierministre fra Storbritannien
Udenrigsministre fra Storbritannien
Jarler fra Det Forenede Kongerige
Alumni fra University of Oxford
Briter i 1800-tallet
Briter i 1900-tallet
Khmer (sprog)

Khmer er Cambodjas nationalsprog.

Det er et austroasiatisk sprog.

Sproget tales også i små områder af Sydvietnam og Østthailand og skrives i en skriftform af indisk afstamning og omfatter mange sanskritiske og pali låneord. De tidligste indskrivninger stammer fra 7. århundrede e.kr.

Austroasiatiske sprog
Sprog i Cambodja
Maahes

Maahes (altenativt Mahes, Mihos, Miysis, Mysis) var en løvegud i ægyptisk mytologi, som herskede over krig og opstandelse. Maahes er normalt betegnet som Solguden Ras søn.

Nogle forskere mener at guden blev importeret fra Nubien.

Beskrivelse 
Maahes bliver beskrevet som en mand med et løvehoved. Han har ofte en kniv eller en buket af Lotus-blomster.

Noter

Eksterne henvisninger 

Egyptiske guder
Egyptisk mytologi
Julenisse

En julenisse er en nisse, der blev skabt i 1836. Julenissen findes i Danmark. Da maleren Constantin Hansen holdt julefest i Rom, havde han pyntet op med de første billeder af julenisser. Hans ide slog hurtigt an hos borgerskabet. Siden da har julenissen hørt til julen i Danmark.

Senere har julenisserne også fået et meget vigtigt arbejde til jul: de er julemandens personlige hjælpere ved fremstilling af gaver og pakning af julemandens slæde. Julenisserne er de eneste nisser, der har familie. Der findes således både julenissekoner og julenissebørn. (Gårdnissen var altid alene.)

Kilder/referencer

Eksterne henvisninger 
 :en:Christmas elf - "julealf" - ikke julenisse.
 :en:Category:Santa's helpers

Nisse
Juleskikke
Traditioner fra Danmark
Aldersgrænser på film i Danmark

Aldersgrænser på film i Danmark anvendes som beskyttelse af børn og unge og som en advarsel til forældre og andre personer, som beskæftiger sig denne aldersgruppe, om at en film kan indeholde voldscener, pornografi etc.

Det er Medierådet for Børn og Unge, der fastsætter aldersgrænserne på film i Danmark. Censorerne, som ser filmene, er uddannet inden for pædagogik eller psykologi og arbejder med børn til hverdag. Når de vurderer, om noget kan fremkalde angst, bruger de deres viden om hvordan og hvad børn opfatter på forskellige alderstrin.

Nutidens børn lærer mere og kender mere til film end børn for bare 10 år siden og denne viden bruger censorerne også. Filmene ses i fuld længde, og vurderes efter et helhedsindtryk.

Filmens virkemidler, så som lyd, lys og klipning, spiller en stor rolle for vurderingen. Især lyden skræmmer de mindste børn meget.

Hvis en film ikke er vurderet af Medierådet for Børn og Unge, bliver aldersgrænsen automatisk sat til ”Tilladt for børn over 15 år”

Aldersgrænser på film i Danmark

Tilladt for alle  
I film for de yngste skal der tages højde for at høje lyde eller et hurtigt tempo i filmen kan skræmme. 

Oplever helten noget farligt, må spændingen ikke trække ud, og scenen skal slutte godt. 

Hvis barnet først er skræmt, vil det ikke få øje på, at alt måske ender som det skal.

Tilladt for alle, men frarådes børn under 7 år  
Film i denne kategori må kun indeholde få elementer, der kan skræmme børn såsom; en far eller mor, der dør, eller børn og dyr, der forlades eller lider.
Børn i denne aldersgruppe begynder at kunne skabe distance til film, så de bliver ikke så let skræmt af filmiske effekter som hurtig klipning og høje lyde.

Voldsomme film kan godt få 7 års grænsen. Det afhænger af den sammenhæng volden optræder i. Vold i tegnefilm indgår ofte i en humoristisk urealistisk sammenhæng, der har stor distance til virkeligheden, og derfor ikke er så skræmmende.

Tilladt for børn over 11 år  
Børn i alderen 11 til 14 år er generelt gode til at skelne fiktion fra virkelighed.

Filmens genre bruges som pejlemærke, og børn i denne aldersgruppe kan som regel sagtens skelne skræmmende film, der fremstilles i et fantasiunivers og film med karikerede, overdrevne eller urealistiske voldsscener, fra deres egen virkelighed.
Katastrofefilm, science-fiktion og en række actionkomedier får denne placering.

Tilladt for børn over 15 år  
Film, der indeholder meget eller udpenslet vold, film der fremstiller selvdestruktion, og film, der har et gennemgåede truende eller depressivt udtryk placeres her.

Selvom en film ikke indeholder udpenslet vold, kan den blive “15”; hvis volden f.eks indgår i en stærk tvetydig, mystisk og ubehagelig sammenhæng. Pornografiske film placeres også i denne kategori.

Se også 
 Aldersgrænser på film

Referencer

Eksterne henvisninger
 
 Medierådets side om vurdering af film
 Medierådets kriterier for filmvurdering 

Film i Danmark
Momondo.com

Momondo.com er en gratis, global rejsesøgemaskine, der gør det muligt for brugere i hele verden at finde og sammenligne priser på fly, hotel, billeje og pakkerejser. momondo sælger ikke noget, men giver en oversigt over tilgængelige priser og sender brugeren videre til udbyderen, hvor selve bookingen gennemføres.

Udover at være en rejsesøgemaskine tilbyder momondo også inspiration og rejsetips på bloggen, Inspiration

Historie 
Momondo blev grundlagt i Danmark i 2006 og har hovedkontor i København. I 2016 havde selskabet over 200 ansatte fordelt på over 40 nationaliteter. Momondo blev lanceret i september 2006 udelukkende som flysøgemaskine. I oktober 2007 blev Momondo relanceret og udvidet med rejsebloggen, Inspiration. I 2009 lancerede firmaet en række city guides, som senere blev til city guide-appen, Momondo places. Siden har momondo ekspanderet yderligere til også at tilbyde prissammenligning på hoteller, billeje og pakkerejser.

I april 2011 blev Momondo og moderselskabet, Skygate, købt af den britisk-amerikanske rejsesøgemaskine Cheapflights Media Ltd (nu Momondo Group Ltd). momondo fortsætter med at operere som et uafhængigt datterselskab.

I 2014 solgte Momondo Group aktiemajoriteten til den amerikanske kapitalfond, Great Hill Partners.

I maj 2016 blev det rapporteret, at Momondo Group havde en omsætning på $30 millioner i første kvartal, hvoraf momondo tegnede sig for 60% af omsætningen.

Priser 
I 2010 udråbte Travel + Leisure momondo til at være den bedste rejseside til at finde de bedste tilbud.

Frommer's tildelte Momondo førstepladsen på rejseguidens liste "De 10 bedste flybilletsøgesider".

Ved Travolution Awards i 2014 og 2015 modtog Momondo prisen for Bedste Metasøgeside.

Momondo er også blevet omtalt i internationale medier. I artiklen "Top Travel Websites For Planning Your Next Adventure" bragt i Forbes, blev momondo udråbt til at være "en af de bedste rejsesider til at finde rejsetilbud med en af de mest intuitive metasøgemaskiner", og The New York Times har fremhævet momondo for sidens evne til at "finde kombinationer af fly som du ikke finder andre steder".

Kilder

Eksterne henvisninger 
 momondo.dk

It-virksomheder i Danmark
Sammenligningsportaler
Turisme i Danmark
Virksomheder i København
Museumplein

Museumplein (dansk: Museumspladsen) er en plads i Amsterdam. Pladsen kaldes "Museumspladsen", fordi der ligger fire store museer omkring pladsen: Rijksmuseum, Van Gogh-museet, Stedelijk-museet og Diamant-museet i Amsterdam. Pladsen blev ombygget i 1999 af Sven-Ingvar Andersson. Den bruges bl.a. til begivenheder med mange mennesker som festivaler, fejringer og demonstrationer.

Ombygningen 
Pladsen blev ombygget i 1999. Den nye plads blev designet af den svensk/Danske landskabsarkitekt Sven-Ingvar Andersson. Designet inkluderer en underjordisk parkeringskælder og et underjordisk supermarked og en kunstig sø. Om vinteren kan søen blive omdannet til en skøjtebane.

Bygninger omkring pladsen 
 Concertgebouw
 Stedelijk-museet
 Van Gogh-museet
 Diamant-museet i Amsterdam
 Rijksmuseum
 USA's konsulat

Bygninger, konstruktioner og anlæg i Amsterdam
Torve og pladser
Cabin Attendants Union

Cabin Attendants Union (CAU) – Kabinepersonaleforeningen af 1966, er en dansk faglig organisation for kabinepersonale i SAS Danmark.

Historie og formål 
CAU blev oprettet i november 1966.

CAU har til formål at varetage medlemmernes økonomiske og sociale interesser og er partipolitisk neutral.

Hovedorganisation 
CAU's hovedorganisation var FTF, men siden d. 1. januar 2019 har CAU været medlem af FH.

Ekstern henvisning 
CAUs hjemmeside

Fagforbund under FH
Etableret i 1996
CAU

CAU har flere betydninger:
 Cabin Attendants Union – dansk faglig organisation for kabinepersonale i SAS Danmark
 Center for Almen Uddannelse – centeret er et tilbud særligt henvendt til ledige med problemer ud over ledighed. (Ophørt 31. maj 2006)
 Christian-Albrechts-Universität – universitet i Kiel, Tyskland.
Eldorado (musikprogram)

Eldorado var et populært tv-program, der blev sendt på DR fra 1983-85. I dag sendes programmet i en radioudgave lørdag eftermiddag fra klokken 16:03 til 18:00 på P5. I programmet bliver der spillet ældre musik, især hits fra 1980'erne. Jørgen de Mylius har været vært for både tv-udgaven og radioudgaven af Eldorado.

“Eldorado” signaturen og jinglerne blev produceret i samarbejde med Tommy Seebach.

I 2009 blev der udsendt et Eldorado-album med 3 cd'er, indeholdende sange fra tv-udgaven, som lytterne spørger mest efter. Denne udgivelse blev i 2010 fulgt op af et Eldorado 2-album og et Eldorado jul-album. I 2015 udkom det sidste album, Eldorado 7.

Eksterne henvisninger 
 Eldorado på dr.dk 

DR-programmer
Radioprogrammer fra Danmark
Premier League 2007-08

Premier League 2007-08 var den 16. sæson siden grundlæggelsen af ligaen. Den fandt sted fra 11. august 2007 til den 11. maj 2008. Ligaen blev for andet år i træk vundet af Manchester United, der dog først afgjorde mesterskabet i den sidste spillerunde med en sejr på 2-0 over Wigan. Inden kampen delte de førstepladsen med Chelsea, der spillede 1-1 med Bolton i deres sidste kamp.

Manchester United og Chelsea kvalificerede sig med de to højeste placeringer til UEFA Champions League 2008-09, mens Arsenal og Liverpool fik adgang til 3. runde af kvalifikationen til denne turnering. Everton på femtepladsen kvalificerede sig til UEFA Cuppen 2008-09 og Aston Villa på sjettepladsen kvalificerede sig til UEFA Intertoto Cup 2008. Reading, Birmingham City og Derby County rykkede med de tre laveste placeringer ned i The Championship.

Stillingen

Statistik

Målscorer

Assister

Eksterne hevnisninger og kilder 
 Den officielle hjemmeside

2007-08
Fodboldsæson 2007-08
Telomer

En telomer er en gentagen basesekvens, der udgør kromosomers ender. Telomererne bliver kortere og kortere for hver celledeling, og det tyder på at det er disse sekvenser der afgør en organismes levetid. I for eksempel kræftceller undgås forkortelsen ved hjælp af enzymet telomerase.

Telomererne er små forlængelser på enden af alle ­kromosomer, og de bliver kortere, for hver gang cellen deler sig. Når telo­mererne når en kritisk længde, rinder det genetiske ur ud, og cellen dør. Resultatet er, at hjerne, organer og muskler gradvist svækkes, mens huden bliver rynket.

Kromosomer
Albertus Magnus

Albertus Magnus eller Albert den Store, greve af Bollstädt (1206 i Lauingen an der Donau – 15 november 1280 i Köln) var en tysk filosof, teolog og naturforsker. 
Han var biskop i Regensburg 1260-1262, dominikaner og udnævnt eller ophøjet til kirkelærer og helgenkåret i 1931 med festdag 15. november.

Sammen med Thomas Aquinas, som var hans elev, var Albertus en af de vigtigste repræsentanter for den middelalderlige skolastik. Han indtrådte 1223 i dominikanerordenen og blev efter studier i Padua og Paris lærer i flere tyske byer, bl.a. Köln.

Albertus lavede den første systematiske tolkning af Aristoteles' skrifter i middelalderen og søgte at påvise at der ikke findes nogen modsigelse mellem Aristoteles' tænkning og kristen tro. Han var også en for sin tid fremstående naturvidenskabsmand og kaldes for doctor universalis, lærer på alle områder, på grund af sin vidtfavnende lærdom.

Kilder

Eksterne henvisninger 

 Opslag om Albertus Magnus på Standord.edu    –   I BBKL, Et tysk kirkeleksikon  
 Kildetekster    –   Se den tyske side for et større udvalg

Kirkelærere
Filosoffer fra Tyskland
Helgener
Personer fra middelalderen
Dominikanerordenen
Dong Fangzhuo

Dong Fangzhuo (董方卓) (født 23. januar 1985 i Dalian, Kina) er en kinesisk fodboldangriber, der spiller for Hunan Billows. Han spillede for  i sæsonerne 2005-2007. Her nåede han at spille 13 kampe og score 1 mål.

Eksterne henvisninger 
 Fakta om Dong Fangzhuo  på Soccerbase 

Fodboldspillere fra Kina
Fodboldspillere fra Dalian Shide
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Legia Warszawa
Babil

Babil () er en irakisk provins, beliggende nær Bagdad. Babil provinsen dækker et areal på 5.119 km² med  indbyggere. Det administrative hovedsæde i provinsen er byen Hilla med  indbyggere. 

Byen Al Musayyib og Babylons ruiner ligger i provinsen.

Referencer

Eksterne henvisninger 

Provinser i Irak
Fairmont (West Virginia)

Fairmont er en by i den amerikanske delstat West Virginia. Byen har  indbyggere. Byen er administrativt centrum i det amerikanske county Marion County.

Referencer

Eksterne henvisninger 

 Fairmonts hjemmeside (engelsk) 

Byer i West Virginia
Shah Jahan

Shah Jahan (dvs. Verdens konge – egl. navn Khurram), (5. januar 1592 – 22. januar 1666) var en indisk stormogul i perioden 1627-1658.

Shah Jahan virkede tidligt som provinsguvernør og general for faderen Jahangir og udmærkede sig i begge henseender. På grund af intriger fra stedmoderen Nur Jahan (hvis broder var hans svigerfader) så han sine tronfølgerchancer truet og rejste to gange oprør mod faderen. Efter dennes død nedkæmpede han 1627-1628 hensynsløst alle rivaler og blev enehersker. 

I ydre forhold blev Shah Jahans regering i mange henseender en storhedstid for mogulriget. Han synes at have været en handlekraftig, udadvendt og hårdhændet regent som lagde stor vægt på sin magt og værdighed. Erobringspolitikken over for de endnu uafhængige indiske fyrstendømmer blev genoptaget og enkelte nye provinser (bl.a. Bijapur og Golkonda i Deccan) indlemmet eller gjort afhængige. I øvrigt førte kejseren sig frem med stort hofhold og imponerende bygningsmæssige initiativer. Den kostbare krigs- og byggepolitik førte dog også til stigende social nød og flere bondeoprør som blev slået ned. I religiøse anliggender opgav Shah Jahan delvis forgængernes tolerancepolitik og favoriserede klart islam på hinduernes bekostning. Han flyttede desuden hovedstaden tilbage til Delhi, der var et tradtitionelt muslimsk centrum.

I de senere år synes Shah Jahans handlekraft at være taget af og han selv at have koncentreret sig om hoflivet. Dette førte til stigende intriger blandt hans sønner om tronfølgen, og i en bitter borgerkrig 1657-59 blev han sommeren 1658 besejret, afsat og fængslet af sønnen Aurangzeb, som derefter tog magten. Shah Jahan tilbragte de sidste år i husarrest, forholdene her er stærkt omdiskuterede.

For eftertiden er Shah Jahan først og fremmest berømt som grundlæggeren af gravmælet Taj Mahal (opført 1631-1653 til minde om hans yndlingshustru), hvor han også selv ligger begravet. Blandt hans øvrige bygningsværker er Det Røde Fort i Delhi.

Litteratur 
 Rudi Thomsen: Stormogulernes Indien. Kbh. 1989.
 The Shah Jahan Nama of Inayat Khan. An abridged history of the Mughal emperor Shah Jahan, compiled by his royal librarian. The nineteenth century manuscript translation of A. R. Fuller …, ed. and completed by W. E. Begley and Z. A. Desai. Delhi, Oxford, 1990.

Eksterne henvisninger 
 

Personer fra Indien
Stormoguler
Censor (Antikkens Rom)

Censor var et højt embede, et cursus honorum, i magistraten i det antikke Rom. Der var altid to censorer, som valgtes hvert femte år, men normalt kun tjente i 1½ år; deres vigtigste opgaver var at udføre en folketælling og fastsætte skatteudskrivningen.

Censorerne havde også en form for tilsyn med den offentlige moral, deraf ordets moderne betydning. Ved revisionenen af listerne over ridderstanden og senatorerne havde de magt til at erklære personer ignominia, dvs. fradømme dem navn og ære. Det var ikke juridisk bindende, da strafferet som hovedregel blev dømt på folkeforsamlingen. 

Embedet rangerede lavere end praetor og consul, men opfattedes som det højeste embede i den romerske republik. Valget af censorer foregik under ledelse af en consul, og normalt kunne kun tidligere consuler forvente at opnå valg.

Noter

Litteratur 
Krarup, Per (1971): Romersk politik i oldtiden, Gyldendal

Embeder i det Antikke Rom
Martinsburg (West Virginia)

Martinsburg er en by i den amerikanske delstat West Virginia. Byen har  indbyggere og er administrativt center i det amerikanske county Berkeley County.

Referencer

Eksterne henvisninger 

 Martinsburgs hjemmeside (engelsk)

Byer i West Virginia